《以乐府题作唐体五首 其一 昔昔盐》
明代·陈子升

鸳鸯楼下乌欲栖，玳瑁梁间燕吐泥。月晕圆随汉东蚌，天河倾向汝南鸡。

万方仪态华镫出，一笑横陈翠帐低。愁见晓鸿征塞北，不知天将定辽西。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。